stanford-oval/wikipedia huggingface dataset:
Getaway Car
משמעות > גשר מוזיקלי

את הגשר המוזיקלי, פותחת סוויפט בשורה "היינו ג'ט-סט, בוני וקלייד (הו-הו)". השניים כפי שצוין קודם לכן, היו שודדים שפעלו במרכז ארצות הברית בזמן השפל הגדול, בשנות ה-30 של המאה ה-20. הם משכו תשומת לב רבה מצד התקשורת, ומעלליהם ריתקו רבים מקוראי העיתונים של אותה תקופה. הם נודעו כשודדי בנקים, על אף שקלייד העדיף דווקא לשדוד חנויות קטנות ותחנות דלק. בוני וקלייד פעלו כחלק מכנופיית עבריינים אותה הוא הנהיג. סוויפט מתייחסת אליהם כאנשים שאוהבים פשע ומשווה את הדבר לאופן בו הדברים מתנהלים במערכות היחסים שלה. רכב המילוט ימשיך לנסוע, אך בסופו של דבר הם יפגשו במותם (כפי שקרה ב-23 במאי 1934), כמו גם העובדה שהיא תפגוש בקץ מערכת היחסים החדשה שלה.
בהמשך, היא שרה שלוש שורות: "עד שעברתי לצד השני; לצד השני; זה לא מפתיע שהסגרתי אותך (הו-הו)". זוהי נקודת המפנה בשיר, שתוארה גם כ"חשיפה הגדולה". כאן סוויפט מסגירה את נהג רכב המילוט ובוגדת בו. אף על פי שזה נראה כאילו הוא הציל אותה, היא הערימה עליו. בהתחשב בשורה הקודמת "היינו ג'ט-סט, בוני וקלייד" הוא לטענתה, היה צריך להבין שהמצב טוב מדי ושהבגידה הזו צפויה. סוויפט לא רק הערימה על הנהג, אלא שינתה את כל הסיפור שהוצג בשיר. לעיתים קרובות, ביקרו מבקרי המוזיקה ואתרי האינטרנט את סוויפט בנימה שלילית, תוך שנטען עליה כי היא "משחקת באנשים", אך כאן היא מציגה עצמה כבוגדת ומביעה מעט חרטה על מעשיה. היא מסכמת זאת בשורה החמישית ואומרת "כי אנחנו הבוגדים לעולם לא מנצחים". כלומר, היא רומזת כי פושעים לא מנצחים מכיוון שלרוב, כולם משלמים את המחיר על פשעיהם. במקרה הזה, סוויפט מאבדת גם את הידלסטון וגם את האריס ו"נענשת על פשעיה". סוויפט מתייחסת לעצמה כבוגדת גם בשיר "Dear John", בו היא שרה "תוסיף את שמי לרשימה הארוכה של הבוגדים שלא מבינים". בנוסף לכך, כתוב ב-"Dear John" שהיא "בכתה כל הדרך בחזרה הביתה" (ב-"Getaway Car" היא "בוכה ברכב המילוט"), תוך שכתוב איך היא "לקחה את הגפרורים לפני שהאש הצליחה לתפוס אותי" (ב-"Getaway Car" היא "מכה את הגפרור ומפוצצת לך את הראש"). מדובר בשתי תקבולות המעצימות את המאורע.
בשורה השישית היא שרה "אני ברכב המילוט", והדבר מהווה שינוי בעצמאותה של סוויפט. היא עדיין בתוך רכב המילוט, אך ללא הנהג. כלומר, היא נפרדה מבני זוגה ונותרה לבדה, אך היא בעלת שליטה מלאה על החיים שלה. במרבית שיריה, סוויפט אינה הנהגת ברכב. (כמו ב-"Back to December" ו-"All Too Well") עם זאת, הפעם היא הנהגת והיא לכאורה שולטת במצב. בשורה הבאה, היא שרה "השארתי אותך בבר המוטל". במוטלים אין בדרך כלל ברים. עם זאת, ישנו אזור בשיקגו, אילינוי בשם "המוטל בר" המגיש את משקאות האולד פאשנד, המוזכרים בשני קדמי-הפזמון.
היא סוגרת את הגשר המוזיקלי עם שתי השורות "שמתי את הכסף בשק וגנבתי את המפתחות; זו הייתה הפעם האחרונה שראית אותי (אה!)". סוויפט משתמשת בכסף כדימוי של מערכות היחסים שלה. באומרה "שמתי את הכסף בשק", היא מתכוונת לכך שאת אותן מערכות היחסים, היא השאירה בעבר והיא ציפתה שכך גם התקשורת תעשה. בנוסף לכך, היא מסבירה על כך שהיא נמלטה בזמן מהמצב לפני שנענשה, בניגוד לבוני וקלייד שנתפסו ונהרגו כעונש. כלומר, היא הצליחה להתחמק מעונש ממשי, אך בוני וקלייד לעומתה, לא הצליחו וקיבלו את עונשם.
משמעות > פזמון שלישי

הפזמון השלישי דומה ברובו לראשון ולשני, אך בשורה "טסנו, אבל לעולם לא היינו מגיעים רחוק" היא מוסיפה "אל תעמיד פנים". כלומר, היא מנסה להציג את המצב ככזה שסופו ידוע מראש, תוך שהיא מבקשת מהידלסטון "לא להעמיד" פנים שהוא לא צפה את הדבר הזה. בשורה "היו צפירות בפעימות הלב שלך" היא מוסיפה "היה צריך לדעת". כלומר, היה ברור שמערכת היחסים הזו תגיע לקצה במהירות.
משמעות > אאוטרו

האאוטרו של השיר כולל בתוכו סגירת מעגל. הוא כולל שמונה שורות, אותן סוויפט שרה במהירות: "נהגתי ברכב המילוט; בכיתי ברכב המילוט; גססתי ברכב המילוט; נפרדתי לשלום ברכב המילוט; נסעתי ברכב המילוט; בכיתי ברכב המילוט; גססתי ברכב המילוט; נפרדתי לשלום ברכב המילוט". כמו שסוויפט עזבה את האריס, כך היא עושה גם להידלסטון. היא בוכה כשהיא מתרחקת, מה שמעיד על העובדה ששניהם נפגעו מהמצב, אך היא בכל זאת עוזבת. הגבר החדש אליו היא הולכת לכאורה הוא ג'ו אלווין, שנשאר עמה זמן רב לאחר צאת השיר. היא רומזת לאורך כל השיר שהידלסטון היה צריך לדעת שזה יקרה. השורה "אל תעמיד פנים שזו כזו תעלומה, תחשוב על המקום בו פגשת אותי לראשונה", כוללת בתוכה את כל האמת בנוגע למצב שנוצר. הידלסטון פגש אותה כשהיא נמלטה מיחסיה עם האריס, והוא היה ל"רכב המילוט" שלה, תוך שגם ממנו היא נפרדה לבסוף.
ביקורת

"Getaway Car" ספג ביקורות חיוביות מטעם מבקרי המוזיקה העכשווית למבוגרים. זאק שונפלד מניוזוויק כינה את השיר כ"מצוין וקורן" וטען ש"האנרגיה שלו מאוד מסיבית, חזקה ומשפיעה". בביקורת על Reputation, שיבח לואי ברוטון מאייריש טיימס את "Getaway Car" על "כתיבתו החכמה שעוסקת בתובנות ומכילה רוך ויופי. זאת, תוך מתן דגש על הפרטים הזעירים ביותר בסיפור". ב-Consequence לא התרשמו מהפקת האלבום, אך טענו כי "Getaway Car" הוא אחד מהרגעים החזקים והבולטים ביותר בו. אלינור גרהאם מ-The Line of Best Fit, שרה מרפי מ-Exclaim!, וג'ון מרפי מ-musicOMH, שיבחו את השיר ואת המילים שלו, תוך שטענו כי מדובר באחד מהרגעים הבולטים ביותר מ-Reputation. מתוך 206 שירים, דירג מגזין רולינג סטון את השיר כשיר ה-32 הטוב ביותר של סוויפט, תוך הבעה חיבה רבה כלפיו.
באטלנטיק תיארו את השיר כ"מושיע של Reputation", תוך שכתבו כי "המנגינה שלו אמיתית מאוד, והוא עצמו גורם לתחושה ערפילית כמו בסרטים". סטיבן תומאס ארלוויין מ-AllMusic שיבח את השיר וטען כי הוא מציג "פגיעות וביטחון", תוך שהוסיף כי הוא "מורכב, עמוק ומציג את סוויפט כזמרת-יוצרת בוגרת". רוב שפילד מרולינג סטון השווה את צורת הכתיבה של סוויפט לזו של פול מקרטני, תוך שטען כי "השיר מכיל בתוכו מילים איכותיות וקולנועיות". בשנת 2020, בעת שהוציאה את אלבומה השמיני Folklore, שפילד דירג את "Getaway Car" כשיר ה-27 הטוב ביותר שהוציאה במהלך הקריירה שלה.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 4 |  |
| רולינג סטון | כל 206 השירים של טיילור סוויפט, לפי דירוג | 32 |  |
| BuzzFeed | 167 השירים הטובים ביותר של טיילור סוויפט, לפי דירוג | 11 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 16 |  |
| NME | השירים הטובים ביותר של טיילור סוויפט, לפי דירוג | 96 |  |
| Paste | 158 השירים הטובים ביותר של טיילור סוויפט, לפי דירוג | 40 |  |
| Uproxx | 50 השירים הטובים ביותר של טיילור סוויפט, מדורגים | 22 |  |
| Vulture | 179 השירים הטובים ביותר של טיילור סוויפט, לפי דירוג | 35 |  |
הצלחה מסחרית

ב-7 בספטמבר 2018 הודיעה חברת התקליטים יוניברסל מיוזיק אוסטרליה כי "Getaway Car" יופץ כסינגל שיווקי באוסטרליה וניו זילנד, אך לא יופץ בשאר רחבי העולם. השיר נשלח לרדיו להיטים עכשוויים באוסטרליה וניו זילנד על ידי יוניברסל וביג משין רקורדס. הרעיון מאחורי הפצתו של השיר כסינגל שיווקי, היה לעזור במכירות הכרטיסים של סיבוב ההופעות החמישי שלה "Taylor Swift's Reputation Stadium Tour", שהתקיים במדינות אלה ונועד לעזור בקידום אלבום האולפן השישי שלה, Reputation.‏ "Getaway Car" נכלל ברשימת השירים של סיבוב ההופעות, כהדרן שלו.
"Getaway Car" לא נכנס למצעדים הרשמיים של אוסטרליה וניו זילנד. הוא הגיע למקום ה-33 במצעד השירים הדיגיטליים של אוסטרליה, המתבסס על מכירות דיגיטליות בלבד. איגוד תעשיית ההקלטות האוסטרלי העניק לו את תואר הפלטינה, על מכירות של למעלה מ-70,000 עותקים במדינה, מה שהפך אותו לאחד מהשירים הנמכרים ביותר באלבום שם. במצעד השירים החמים של ניו זילנד, הגיע למקום התשיעי. בארצות הברית, זכה השיר להצלחה נאה אף על פי שלא הופץ שם כסינגל שיווקי או כסינגל, כאשר הגיע למקום ה-12 במצעד של רולינג סטון טרנדינג 25.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות.
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Getaway Car" בוצע באצטדיון ג'איינטס במזרח רתרפורד, ניו ג'רזי, ב-26 במאי 2023 יחד עם השיר "Maroon". סוויפט רמזה על השיר בפני הקהל לפני ביצועו, והודתה שהוא היה מבוקש מאוד בקרב המעריצים. ג'ק אנטונוף, משתף פעולה וחבר קרוב של סוויפט, הצטרף אליה לבמה להופעה זו. סוויפט תיארה את אנטנוף כמי שמרגיש כמו בן משפחה והזכיר את תרומתו לשיר, כולל שירת רקע בחלק מהשורות ומתן גיבוי אקוסטי חזק. ב-20 באוגוסט 2024, סוויפט סיימה את הופעתה האחרונה בלונדון במסגרת סיבוב ההופעות "Eras Tour". בהופעה, ג'ק אנטונוף הצטרף לסוויפט לביצוע השירים "Death By a Thousand Cuts" ו-"Getaway Car".
מיקומי שיא

|   ‏‏‏  מצעדים ודירוגים (2018–2020)> מדינה |   ‏‏‏  מצעדים ודירוגים (2018–2020)> מצעד |   ‏‏‏  מצעדים ודירוגים (2018–2020)> מיקום שיא |   ‏‏‏  מצעדים ודירוגים (2018–2020)>  |
| --- | --- | --- | --- |
|  אוסטרליה | מצעד השירים הדיגיטליים | 33 |  |
|  ארצות הברית | רולינג סטון טרנדינג 25 | 12 |  |
|  ניו זילנד | המצעד הניו זילנדי הרשמי | 9 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| הממלכה המאוחדת (BPI) | כסף | 200,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 10 בנובמבר 2017 | הזרמת מוזיקה • הורדה דיגיטלית | רגילה | ביג משין |  |
| אוסטרליה | 7 בספטמבר 2018 | רדיו איירפליי | סינגל שיווקי | ביג משין • יוניברסל |  |
| ניו זילנד | 7 בספטמבר 2018 | רדיו איירפליי | סינגל שיווקי | ביג משין • יוניברסל |  |
ביאורים

↑  יצא כסינגל באוסטרליה וניו זילנד בלבד.
↑  דייט או יחסים עם מישהו לטווח קצר לאחר פרידה.
↑  הפעולה שעושים לפני חיכוך הגפרור במשטח שמדליק אותו, היא להכות אותו קלות בקופסת הגפרורים.
↑  אנשים עשירים ואופנתיים שמטיילים ברחבי העולם ומבלים.
עופר יוספוביץ

אין תמונה חופשית
עופר יוספוביץ (נולד ב-1970) הוא אורולוג, פרופסור לאורולוגיה בבית הספר לרפואה ע"ש סאקלר באוניברסיטת תל אביב, מנהל מחלקה אורולוגית בבית החולים איכילוב, מחלוצי המנתחים בישראל באמצעות רובוטיקה רפואית, על ידי מערכת כירורגית דה וינצ'י.
תחום התעניינות עיקרי: כירורגיה אורולוגית אונקולוגית.
ביוגרפיה

יוספוביץ יליד חיפה, בוגר בית הספר הריאלי בחיפה. עתודאי, סיים את בית הספר לרפואה באוניברסיטה העברית בירושלים ומרכז רפואי הדסה בהצטיינות, ולאחר שנת סטאז' בבית החולים הדסה עין כרם ובית החולים הדסה הר הצופים, בירושלים, התגייס יוספוביץ לצה"ל כרופא צבאי.
בין השנים 1995–1999 שרת יוספוביץ בצה"ל כרופא בחטיבת חי"ר וביחידה מובחרת.
בין השנים 1999–2005 התמחה יוספוביץ בכירורגיה אורולוגית, במחלקתו של הפרופ' ג'ק בניאל בבית החולים בילינסון בפתח תקווה.
בין השנים 2001–2002 יצא יוספוביץ להשתלמות מחקר ב-"Sloan Kettering Institute", בניו יורק שבארצות הברית.
בין השנים 2005–2008 השתלם יוספוביץ בהשתלמות עמיתים (Fellowship) בתחום האורולוגיה האונקולוגית בבית החולים "Memorial Sloan Kettering Cancer Center" (אנ'), בניו יורק.
במסגרת זו התמחה יוספוביץ בניתוחים מורכבים לסרטן הערמונית, סרטן כליות, סרטן שלפוחית השתן וסרטן האשכים, ובאופן ספציפי בתחום הכירורגיה הלפרוסקופית והרובוטית כולל מערכת כירורגית דה וינצ'י,
בין השנים 2008–2016 כיהן יוספוביץ כמנהל היחידה לאורולוגיה אונקולוגית במרכז רפואי רבין.
משנת 2017 מכהן יוספוביץ כמנהל המחלקה האורולוגית במרכז הרפואי איכילוב בתל אביב.
עבודה קלינית

יוספוביץ עוסק בניתוחי כריתה של שלפוחית השתן ושיחזור על ידי מעי.
יוספוביץ מטפל בכריתה של גידולים מורכבים בכליה, בטיפול כירורגי בסרטן האשכים, כולל כריתה של בלוטות הלימפה בבטן ובאגן בכריתה רדיקלית של הערמונית.
אקדמיה

יוספוביץ פרופסור חבר בחוג לכירורגיה, בבית הספר לרפואה באוניברסיטת תל אביב.
יוספוביץ שותף לכתיבת 110 פרסומים מדעיים.
יוספוביץ משמש כסוקר במספר עיתונים רפואיים בתחום האורולוגיה (חבר מערכת בחלקם).
אקדמיה > ממחקריו של יוספוביץ

ממחקריו של יוספוביץ באתר PubMed
אקדמיה > חברות באיגודים מקצועיים

איגוד האורולוגים הישראלי (IUA)
איגוד האורולוגים האמריקאי (AUA)
איגוד האורולוגים האירופאי (EAU)
האיגוד האמריקאי לאורולוגיה אונקולוגית (SUO)
החברה האירופאית לאורולוגיה אקדמית (European Association of Academic Urologists)
משפחה

יוספוביץ נשוי ואב לשלושה, מתגורר עם משפחתו ברמת השרון.
ראו גם

מערכת כירורגית דה וינצ'י
כירורגיה רובוטית
הערות שוליים

↑  מרכז רפואי סוראסקי - מנהל מחלקה אורולוגית פרופ' יוספוביץ עופר
↑  עופר יוספוביץ - ביוגרפיה oy-urology.co.il
↑  ניתוחים בגישה רובוטית - המילה האחרונה בעולם הכירורגיה - פרופ' עופר יוספוביץoy-urology.co.il/images/media/menta2.pdf
↑  סרטן הערמונית - הפתרון הרובוטי (זאפ דוקטורס, ד"ר עופר יוספוביץ, 30 באוגוסט 2012)
↑  כירורגיה רובוטית - פרופ' עופר יוספוביץ oy-urology.co.il/robotic-surgery
↑  אוניברסיטת תל אביב, בית הספר לרפואה ע"ש סאקלר, פרופ' עופר יוספוביץ
מיכיל קרמר

ערך זה עוסק בכדורגלן הולנדי. אם התכוונתם למשמעות אחרת, ראו .
מיכיל קרמר (בהולנדית: Michiel Kramer; נולד ב-3 בדצמבר 1988) הוא כדורגלן הולנדי המשחק בעמדת החלוץ.
קריירת מועדונים

קרמר גדל במחלקת הנוער של אקסלסיור רוטרדם, הממוקמת בעיר הולדתו.
בשנת 2006 החל את קריירת הבוגרים כאשר חתם בקבוצה בנאק ברדה. קרמר שיחק שנתיים בקבוצה הבוגרת, בעיקר בעונתו השנייה, וסיים את תקופתו עם 11 משחקי ליגה וללא שערים.
ביוני 2009 חתם בפולנדם. ב-4 בדצמבר 2009 הבקיע שלושער בניצחון 2-4 נגד אמן. שערו הראשון במשחק היה גם שערו הראשון בקריירה. בעונתו הרביעית במועדון עזר לקבוצה להגיע למקום השני כשהבקיע 22 שערים.
בקיץ 2013 חתם בדן האג. הוא הבקיע 7 שערים בעונתו הראשונה ו-17 בשנייה.
ב-7 באוגוסט 2015 עבר לפיינורד רוטרדם תמורת 1.5 מיליון יורו. 9 ימים לאחר מכן, קרמר ערך את הופעת הבכורה שלו בקבוצה במשחק הליגה נגד קמבור. בעונת 2016/2017 זכה עם פיינורד באליפות ראשונה אחרי 18 שנים. ב-31 בינואר 2018 שוחרר מהקבוצה.
ב-12 בפברואר 2018 חתם קרמר בספרטה רוטרדם. ב-19 באפריל 2018 שוחרר מהקבוצה לאחר ההפסד 7-0 לויטסה ארנהם, משחק בו הורחק לאחר עבירה גסה שהובילה גם להשעיה משבעה משחקים נוספים.
ב-30 במאי 2018 עזב לראשונה את הולנד וחתם במכבי חיפה. ב-4 באוגוסט 2018 כבש את שער הבכורה שלו מול עירוני קריית שמונה במסגרת משחקי גביע הטוטו. ב-26 באוגוסט 2018 הורחק במשחק הליגה נגד מכבי תל אביב, לאחר שקילל את השופט. כתוצאה מכך הורחק משלושה משחקים בפועל.
ב-23 בינואר 2019 קרמר חתם באוטרכט. ב-31 ביולי 2019 חזר קרמר לדן האג וחתם לשנתיים.
ב-20 ביולי 2021 חתם קרמר בואלבייק.
הערות שוליים

↑  דורון בן דור, ‏רשמית: מיכיל קראמר חתם לעונה במכבי חיפה, באתר ONE‏, 18 ביוני 2018
↑  אסי ממן ודורון בן דור, ‏קראמר הורחק מ-3 משחקים: לא פעלתי בחוכמה, באתר ONE‏, 29 באוגוסט 2018
↑  אתר ערוץ הספורט – sport5.co.il, באתר m.sport5.co.il
חואן פבלו קאריסו

חואן פבלו קאריסו (בספרדית: Juan Pablo Carrizo; נולד ב-6 במאי 1984 בסנטה פה, ארגנטינה) הוא כדורגלן המשחק כשוער בסרו פורטניו.
קריירה > ריבר פלייט

הוא ערך את הופעת הבכורה שלו במדי הקבוצה הבוגרת של ריבר פלייט ב-29 בינואר 2006 אחרי שהדיח מההרכב את חרמן לוקס. קאריסו נחשב לאחד השוערים הטובים בארגנטינה, הופעתו ההרואית בדרבי מול בוקה ג'וניורס סחטה מחמאות רבות וכרגע הוא נחשב לשוער הארגנטינאי הטוב ביותר.
קריירה > לאציו

בקיץ 2007 רכשה את כרטיס שחקנו לאציו האיטלקית, אולם בשל בעיות בהשגת דרכון איטלקי השוער הושאל בחזרה לריבר פלייט, במועד ההעברות בינואר נעשו ניסיונות נוספים לזרז את הליך קבלת הדרכון ללא הצלחה. לקראת עונת 2008/09 צורף קאריסו ללאציו. נכון ל-13 באוגוסט 2008, קאריסו רשום בקבוצה כזר וזאת בשל שערוריית הדרכונים שהתפרסמה בארגנטינה.
קריירה > סראגוסה והחזרה לארגנטינה

בקיץ 2009 הושאל קאריסו לריאל סרגוסה מספרד שם לא השתלב והקבוצה הדרדרה עד למתחת לקו האדום שמוביל לליגת המשנה, עקב כך שוחרר קאריסו מסראגוסה. קאריסו שהיה אמור לחזור מההשאלה ללאציו, העדיף לחזור לקבוצת נעוריו ריבר פלייט.
קריירה > נבחרת ארגנטינה

הוא זומן לסגל נבחרת ארגנטינה המורכבת משחקנים מהליגה המקומית שהייתה אמורה להתמודד במסגרת הקופה אמריקה. קאריסו ערך את הופעת הבכורה במדי הנבחרת במשחק הידידות מול צ'ילה ב-18 באפריל 2007. יכולתו הטובה במדי ריבר הביאה רבים בארגנטינה לקרוא למאמן הנבחרת אלפיו באסילה להפוך את קאריסו לשוער הראשון של הנבחרת, אך המאמן העדיף את רוברטו אבונדנסיירי. רק לאחר פציעתו של אבונדנסיירי הפך קאריסו לשוער הראשון של הנבחרת.
ליגת העל הטאיוואנית בכדורגל

| --- | --- |

 שם מלא:  טאיוואן פרימייר ליג
 כינוי:  TFPL
 תחום:  כדורגל
 ארגון:  ההתאחדות לכדורגל של טאיפיי הסינית (CTFA)
 מדינות:  טאיוואן טאיוואן
 קונפדרציה:  AFC (אסיה)
 קבוצות:  8
 מירב הזכיות:  טייוואן סטיל (4)
 תקופת הפעילות:  2017–הווה (כ־7 שנים)
 אלופה נוכחית:  טייוואן סטיל (2024)
 מפעל נמוך:  ליגת האתגר בכדורגל
 sofascore.com
ליגת העל הטייוואנית בכדורגל (בסינית: 台灣企業甲級足球聯賽) היא הליגה הבכירה ביותר בליגות הכדורגל של טאיוואן המנוהלת על ידי התאחדות הכדורגל של טאיפיי הסינית (ה-CTFA).
היסטוריה

הליגה הוקמה בשנת 2017 לאחר התפרקות הליגה הלאומית בכדורגל (ליגת הכדורגל הבין-עירונית) שפעלה בין 2007 ל-2017. לפני כן בין 1983 ועד 2007 הייתה קיימת "ליגת המיזם לכדורגל".
תחת מגפת COVID-19 בשנת 2020, ניצלה ההתאחדות את המצב הקל יחסית בטאיוואן והפכה לאחת מליגות הכדורגל הבודדות בעולם שפעלו ופתחו את העונה כרגיל, לצד ליגת העל הבלארוסית בכדורגל וליגות בודדות נוספות, מה שעזר גם לתפוצה נרחבת של שידורי הליגה לצרכנים ברחבי העולם.
פורמט

לוח הזמנים של ליגת העל בכדורגל של טאיוואן נמשך בין אפריל לאוקטובר בשנה קלנדרית. הליגה מכילה 8 קבוצות שמתמודדות בסדרה של שלושה סבבים, שכל אחד מהם מורכב משבעה משחקים. לאחר השלמת לוח הזמנים של 21 המשחקים, הקבוצה העליונה זוכה בתואר אלופת הליגה ומעפילה אוטומטית לגביע AFC בשנה שלאחר מכן.
מאז 2020 קיימת מערכת העפלה וירידת ליגה בין ליגת העל לליגת האתגר בכדורגל (台灣企業甲級升降足球聯賽). הקבוצה במקום האחרון בליגת העל יורדת לליגת האתגר והקבוצה הראשונה מליגת האתגר עולה לליגת העל. סגנית אלופת ליגת האתגר משחקת בטורניר המוקדמות עם המקום השביעי בליגה, כשהמנצחת נשארת בליגה הבכירה.
קבוצות הליגה בעונת 2020

| מועדון | שם המועדון בסינית | עיר | אצטדיון | קיבולת | העפלה לליגה |
| --- | --- | --- | --- | --- | --- |
| הנג יואן | 航 源 FC | ניו טאיפיי | מגרש הכדורגל של אוניברסיטת פו ג'ן | 3,000 | 2017 |
| אוניברסיטת מינג צ'ואן | 銘傳 大學 | טאויואן | אוניברסיטת מינג צ'ואן |  | 2017 |
| NTUS | 臺灣 體 大 | טאיג'ונג | מגרש הכדורגל טאיג'ונג | 500 | 2017 |
| רד ליונס | 紅獅 FC | טאיפיי |  |  | 2018 |
| טאיג'ונג פוטורו | 台中 FUTURO | טאיג'ונג | מגרש הכדורגל טאיג'ונג | 500 | 2019 |
| טייוואן פלדה | 台南市 台灣 鋼鐵 | טאינאן | מגרש הכדורגל של מחוז דרום טאינאן | 15,000 | 2017 |
| טאיפאואר | 高市 台電 | גאושיונג | האצטדיון הלאומי גאושיונג | 55,000 | 2017 |
| טאטונג | 北市 大同 | טאיפיי | אצטדיון העירייה בטאיפיי | 20,000 | 2017 |
האלופות בליגה בעבר

| עונה | אלופה | סגנות | מקום שלישי |
| --- | --- | --- | --- |
| 2017 | טאטונג | טאיפאואר | הנג יואן |
| 2018 | טאטונג | טאיפאואר | הנג יואן |
| 2019 | טאטונג | טאיפאואר | הנג יואן |
| 2020 | טייוואן סטיל | טאיפאואר | טאיג'ונג פוטורו |
| 2021 | טייוואן סטיל | טאיפאואר | טאיג'ונג פוטורו |
| 2022 | טייוואן סטיל | טאיג'ונג פוטורו | טאיפאואר |
| 2023 | טייוואן סטיל |  |  |
טבלת אליפויות

| קבוצה | אליפויות | סגנויות | מקום שלישי | עונות זכייה |
| --- | --- | --- | --- | --- |
| טייוואן סטיל | 4 | - | - | 2020, 2021, 2022, 2023 |
| טאטונג | 3 | 2 | - | 2017, 2018, 2019 |
| טאיפאואר | - | 5 | 1 | - |
| הנג יואן | - | - | 3 | - |
| טאיג'ונג פוטורו | - | 1 | 2 | - |
סטטיסטיקה אישית

| עונה | מלך השערים | השוער המצטיין | המאמן המצטיין | השחקן המצטיין |
| --- | --- | --- | --- | --- |
| 2017 | איי טרקס וקייקוס מארק פנלוס (טאטונג) |  | טאיוואן צ'יאנג מו-צאי (טאטונג) |  |
| 2018 | איי טרקס וקייקוס מארק פנלוס (טאטונג) | טאיוואן צ'י יו-האנג (טאיפאואר) | טאיוואן צ'יאנג מו-צאי (טאטונג) |  |
| 2019 | האיטי בנצ'י אסתמה (הנג יואן) | טאיוואן פאן וואן-צ'יה (טאטונג) | טאיוואן צ'יאנג מו-צאי (טאטונג) | איי טרקס וקייקוס מארק פנלוס (טאטונג) |
2020:
ראו גם

ליגת הכדורגל הבין-עירונית
ליגת העל הסינית בכדורגל, אליפות סין היבשתית
הערות שוליים

↑  "城市聯賽不辦　明年舉行台灣甲級企業足球聯賽". ETtoday. 2016-09-16.
↑  "Baseball, soccer seasons get underway in Taiwan". Reuters. 2020-04-13.
↑  "2020台企甲資格賽明天開戰，未來企甲升降級制怎麼玩？" (בChinese (Taiwan)). נבדק ב-2019-03-07.
פיטר אדמסון

| --- | --- |
אין תמונה חופשית
 לידה:  10 באוגוסט 1972 (בן 52) בוסטון, ארצות הברית 
 מקום לימודים:  אוניברסיטת נוטרדאם, ויליאמס קולג' 
 מוסדות:  אוניברסיטת מינכן  קינגס קולג' לונדון 
 זרם:  פילוסופיה השוואתית
 עיסוק:  פילוסוף, מגיש פודקאסט 
 מדינה:  ארצות הברית 
 
פיטר סקוט אדמסון (באנגלית: Peter Scott Adamson; נולד ב-10 באוגוסט 1972) הוא פילוסוף, היסטוריון של הרעיונות ופודקאסטר אמריקאי. הוא מכהן במקביל הן כפרופסור לפילוסופיה בשלהי העת העתיקה ובעולם המוסלמי (פילוסופיה אסלאמית ויהודית) באוניברסיטת מינכן והן כפרופסור לפילוסופיה עתיקה ולפילוסופיית ימי הביניים בקינגס קולג' לונדון.
משנת 2010 אדמסון ידוע גם בשל היותו היוצר והמנחה של הפודקאסט השבועי History of Philosophy without any gaps (היסטוריה של הפילוסופיה ללא פערים). הפודקסט מאופיין כניסיון להנגיש את ההיסטוריה העולמית של הפילוסופיה בכל התרבויות, וללא חוסרים ופערים. עד כה הוא עסק בפילוסופיה יוונית, בפילוסופיה האסלאמית ובפילוסופיה האירופית של עד ראשית העת החדשה. במקבל אדמסון פרסם גם סדרות פרקים העוסקות בפילוסופיה הודית (עם ג'ונרדו גנרי (אנ')), בפילוסופיה אפריקנית (עם צ'יק ג'פרס), ובפילוסופיה סינית (עם קארין לאי). אדמסון הפך את הפודקאסט גם לסדרת ספרים בשם זה.
ביוגרפיה

בשנת 1994 אדמסון קיבל את התואר הראשון שלו מויליאמס קולג' בהצטיינות "בכבוד רב ביותר" (summa cum laude). בשנת 2000 קיבל את הדוקטורט שלו מאוניברסיטת נוטרדאם. משנת 2000 לימד בקינגס קולג' לונדון, שם הפך ב-2009 לפרופסור לפילוסופיה עתיקה ולפילוסופיה ימי הביניים. בשנת 2012, הוא קיבל מינוי משותף כפרופסור לפילוסופיה עתיקה ולפילוסופיה של העולם הערבי באוניברסיטת מינכן.
ביוגרפיה > חיים אישיים

אדמסון מתגורר במינכן עם אשתו וילדיו. הוא דובר אנגלית וגרמנית באופן שוטף, וחוקר טקסטים גם ביוונית עתיקה, ערבית, לטינית, צרפתית, ספרדית, איטלקית ופרסית. הוא דוגל בגישה הרואה בדת תחום עיסוק בלתי נפרד מהפילוסופיה.
בראיון משנת 2019 הצהיר אדמסון: "אם הייתי יכול לחיות עשר פעמים, הייתי רוצה לבלות תשע מתוכן בהתמחות בתחומים שונים של ההיסטוריה של הפילוסופיה."
מחקריו > History of Philosophy without any gaps

אדמסון הוא המנחה של הפודקאסט History of Philosophy Without Any Gaps, שהחל ב-2010  ונמשך עד היום, נכון לשנת 2023. הפודקאסט בוחן פילוסופים ומסורות פילוסופיות לאורך ההיסטוריה. עד 2014 היו לו יותר מארבעה מיליון הורדות ואלפי עוקבים.
הפודקאסט הוביל לפרסום סדרה של ספרים החופפת לפרקי הפודקסט. הכרך הראשון נקרא "פילוסופיה קלאסית" יצא לאור בשנת 2014, והוא עוסק בפילוסופיה היוונית עד למותו של אריסטו. הכרך השני, "פילוסופיה בעולם ההלניסטי והרומי", יצא לאור בשנת 2015, וסקר את התקופה שאחרי אריסטו ועד למותו של אוגוסטינוס. הכרך השלישי, פילוסופיה בעולם האסלאמי התייחס למסורות פילוסופיות בעולם האסלאמי, כולל פילוסופים מוסלמים, יהודים ונוצרים. ב-2019 פורסם הכרך העוסק בפילוסופיה של ימי הביניים, וב-2020 כרך העוסק בפילוסופיה הודית.
אדמסון אמר כי מטרת הסדרה הייתה לספר את ההיסטוריה של הפילוסופיה ב"דרך מבדרת אך לא פשוטה מדי". העיתונאי הישראלי דניאל ג'יי לוי מ-The Times of Israel הגדיר את הפודקאסט כ"פופולרי", "מהנה" ו"קל להאזנה". לוי גם סקר את הספר השלישי, "פילוסופיה בעולם האסלאם", ושיבח אותו.
מחקריו > פרויקטים אחרים

מלבד סדרת תולדות הפילוסופיה, אדמסון כתב ב-2002 את הספר he Arabic Plotinus: a Philosophical Study of the 'Theology of Aristotle' (הפלוטינוס הערבי: מחקר פילוסופי של 'התאולוגיה של אריסטו'), תוך התמקדות בחיבור "התאולוגיה של אריסטו" (אנ'). ב-2007 פרסם את הספר Great Medieval Thinkers: al-Kindi על הפילוסוף המוסלמי אל-כנדי. הוא פרסם עשרות מאמרים וערך וערך במשותך כמה ספרים, רובם אודות פילוסופיה העולם המוסלמי ובעולם העתיק.
אדמסון התאריך גם הופיע ברדיו ה-BBC, כולל מספר פרקים בפודקסט In Our Time (אנ'), וכן בתאגיד השידור האוסטרלי, כדי לדון בתחומי עבודתו בהיסטוריה של הפילוסופיה.
פרסים

ב-2003 אדמסון זכה בפרס פיליפ לבורהולמה (אנ') בשנת 2010, הוא קיבל מענק על סך כ-250,000 פאונד מאותו מוסד. בשנת 2020 הוא קיבל את פרס שלינג מהאקדמיה הבווארית למדעים על עבודה על רב-תרבותיות בפרספקטיבה היסטורית.
ביבליוגרפיה חלקית > ספרים

The Arabic Plotinus: a philosophical study of the "Theology of Aristotle", Adamson, P., 2002, London: Duckworth.
Al-Kindī, Adamson, P., 2007, Oxford: Oxford University Press. (Great medieval thinkers)
The Philosophical Works of al-Kindī, Adamson, P. & Pormann, P. E., 2012, Karachi: OUP Pakistan.
Studies on Plotinus and al-Kindī, Adamson, P. S., 2014, Ashgate Variorum.
A History of Philosophy Without Any Gaps: Classical Philosophy, Adamson, P. S., 2014, Oxford University Press.
Studies on Early Arabic Philosophy, Adamson, P. S., 2015, Ashgate Variorum.
Philosophy in the Islamic World: a Very Short Introduction, Adamson, P. S., 2015, Oxford University Press.
A History of Philosophy Without Any Gaps: Philosophy in the Hellenistic and Roman Worlds, Adamson, P. S., 2015, Oxford University Press.
A History of Philosophy Without Any Gaps: Philosophy in the Islamic World, Adamson, P. S., 7 Jul 2016, Oxford University Press.
A History of Philosophy Without Any Gaps: Medieval Philosophy, Adamson, P., 2019, Oxford: Oxford University Press.
A History of Philosophy Without Any Gaps: Classical Indian Philosophy, Adamson, P. & Ganeri, J., 2020, Oxford: Oxford University Press.